KITABU MA KWONG'ANE PA MUSA 

THANGAMBERE 



Maram Mungu Cwio ko Ng'om ku 
Dhanu 

I Ku kwong'a Mungu cwio polo ku 
x ng'om. 2 Man ng'om ubedo umbe ayi 
man mananu; man mudho bedo wi 
wang' longro: e Tipo pa Mungu riebre 
wi wang' pi. 3 Man Mungu wacu 
kumae, Dong' der ubed nuti: e der ubedo 
nuti. 4 Man Mungu neno derne, nia e 
ber: e Mungu poko der ku mudho. 
5 Man Mungu lwong'o der Ceng', e 
mudho elwong'o Diewor. Man uthieno 
nuti kugweno de nuti, ceng' acel. 

6 Man Mungu wacu kumae, Dong' 
apokapiny ubed i kind pi, man epok kind 
pi ku pi. 7 Man Mungu timo apokapiny, 
e epoko pi ma yo ther apokapiny ku pi 
ma yo wi apokapiny: e ebedo kumeca. 
8 Man Mungu lwong'o apokapiny Polo. 
Man uthieno nuti kugweno de nuti, ceng' 
mir arionde. 

9 Man Mungu wacu kumae, Dong' pi 
ma ni the polo cok dhoge i kar acel, man 
dong' ng'om m'uthwo woki: e ebedo 
kumeca. 10 E Mungu lwong'o ng'om 
m'uthwone Ng'om; man cokri mi pi ke 
elwong'o Nam: e Mungu neno nia e ber. 

II Man Mungu wacu kumae, Dong' 
ng'om utwi lum, man uboko ma cego 
nyinge, ku yen ma ju nyinge ma cego 
nyinge ku kite ku kite, ma nyinge nuti i 
ie, wi ng'om: e ebedo kumeca. 12 Man 
ng'om utwio lumbe, kud ubokone ma 
cego nyinge ku kite ku kite, ku yedhi ma 
cego nyinge, ma nyinge ni i ie, ku kite ku 
kite: e Mungu neno nia e ber. 13 Man 
uthieno nuti kugweno de nuti, ceng' mir 
adege. 

14 Man Mungu wacu kumae, Dong' 
der gibed nuti i apokapiny m'i polo kara 
gipok dieceng' ku diewor; man dong' 
gibed ni giranyutha, man ni oro ku cwir, 
man ni ceng' ku rundi : * 5 man dong' gibed 
ni der i apokapiny m'i polo kara gicar 
ng'om ku der: man ebedo kumeca. 16 E 
Mungu timo der ario ma dongo ; der ma 
dit ubim dieceng', man der ma nok ubim 
diewor: etimo cero bende. 17 Man Mu- 
ngu kethogi i apokapiny m'i polo kara 
gicar ng'om ku der, is man kara gibim 
wi dieceng' man wi diewor, man kara 



gipok der ku mudho : e Mungu neno nia e 
ber. 19 Man uthieno nuti kugweno de 
nuti, ceng' mir ang'wende. 

20 Man Mungu wacu kumae, Dong' pi 
pong' kud udul giracwia ma kwo, man 
dong' winyo giring i ng'om wi apokapiny 
ma thwolo m'i polo. 21 Man Mungu 
cwio yedi ma dit m'i nam, man giracwia 
ma kwo kubang'e kubang'e ma wotho, ma 
pi pong' kudo, ku kite ku kite, man 
winyo kubang'e kubang'e ma jubombe, 
ku kite ku kite: e Mungu neno nia e ber. 
22 E Mungu mio mugisa igi, ewacu 
kumae, Wunyol, man wumedru, man 
wupong' pi i nam, man dong* winyo 
medre i ng'om. 23 E uthieno nuti ku- 
gweno de nuti, ceng' mir abije. 

24 Man Mungu wacu kumae, Dong* 
ng'om unyol giracwia ma kwo ku kite ku 
kite, lim, ku gin ma lak i ng'om, man yedi 
m'i ng'om ku kite ku kite: man ebedo 
kumeca. 25 e Mungu timo yedi m'i 
ng'om ku kite ku kite, man lim ku kite ku 
kite, man ku ba gin ceke ma lak i ng'om 
ku kite ku kite: e Mungu neno nia e ber. 
26 Man Mungu wacu kumae, Dong' wati- 
mu dhanu kud ayiwa, ku kitwa: man 
dong' gibed ku kero wi rec m'i nam, man 
wi winyo m'i polo, man wi lim, man wi 
ng'om ngung', man wi gin ma lak i 
ng'om kubang'e kubang'e ma lak wi 
ng'om. 27 Man Mungu cwio dhanu kud 
ayine gire, i ayi Mungu ecwie; ecwiogi 
nico ku dhaku. 28 Man Mungu mio 
mugisa igi: man Mungu wacu igi kumae, 
Wunyol, wumedru de, wupong* ng'om, 
man wudwoke wor iwu; man wubed ku 
kero wi rec m'i nam, man wi winyo m'i 
polo, man wi gin ma kwo kubang'e ku- 
bang'e ma wotho wi ng'om. 29 Man 
Mungu wacu kumae, Nen, amio iwu 
uboko ceke kubang'e kubang'e ma ju 
nyinge, ma ni i wang' ng'om ceke, man 
yen ceke kubang'e kubang'e ma nying' 
yende ni i ie ma cego nyinge; ebibedo iwu 
ni cemo : 30 man n i ye( ji m »i n g'om ceke 
kubang'e kubang'e, man ni winyo ma kor 
polo ceke kubang'e kubang'e, man ni gin 
ceke ma lak i ng'om kubang'e kubang'e, 
ma igi ju kwo, amio uboko ceke ma numu 
kubang'e kubang'e ni cemo igi: e ebedo 
kumeca. 31 E Mungu neno gin ceke 
m'etimo, man, nen, e ber dit. Man 

uthieno nuti kugweno de nuti, ceng' mir 
abusiende. 

2 Man polo ku ng'om gidaru timbri, 
kud udul pinje ceke. 2 Man i ceng' 
mir abirone Mungu daru tic pare m'etimo ; 
man eyom i ceng* mir abirone ni tic pare 
ceke m'etimo. 3 Man Mungu mio mu- 
gisa wi ceng' mir abirone, man edwoke 
leng' ; kum eyom i ie ni tic pare ceke ma 
Mungu cwio man etimo. 

4 Maeni thek piny m'i polo man m'i 
ng'om kinde ma jucwiogi, i ceng' ma 
Yehova Mungu cwio ie ng'om ku polo. 
5 Man yen moko mbe m'i thim ma fodu- 
bedo nuti wi ng'om, man uboko moko 
mbe m'i thim ma fodutwi; kum Yehova 
Mungu fodukonjo koth ungo wi ng'om: 
man ng'atu moko mbe ma timo tic i 
ng'om; 6 ento thoi idho malu kud i ng'om, 
man ekonjo pi wi wang' ng'om ceke. 

7 Man Yehova Mungu cwio ng'atu ma 
nico kud utur m'i ng'om, man eyuyo lietho 
mi kwo i ume; e ng'atu ma nicone doko 
ni ng'eyong'ec ma kwo. 

Podho Aden 

8 Man Yehova Mungu thego podho yo 
nyangu, i Aden; man eketho ng'atu ma 
nicone m'ecwio keca. 9 Man Yehova 
Mungu ketho yen ceke kubang'e kubang'e 
utwi kud i ng'om ma nyayu mutoro i 
wang', ma ber de ni cemo ; ku yen mi kwo 
bende i die podho, man yen mi ng'eyong'ec 
mi gin ma ber ku gin ma rac. 10 Man 
kulo ai i Aden kara umi pi ni podhone; 
man ku keca epokre, man edoko ni wipi 
ang'wen. 1 1 Nying' ma kwong'ane Picon : 
en e maeni m'utieko ng'om dho mi Havila 
gbur, ka ma mola ma kwar ni i ie; 12 man 
mola ma kwar m'i ng'om maeca e ber: 
man kidi ma kwar ni keca ku kidi ma ju 
kite. 13 Man nying' kulo mir arionde en 
e Gihon: en e maeno m'utieko ng'om dho 
mi Kuc gbur. 14 Man nying' kulo mir 
adege en e Hidekel: en e maeno m'u- 
kadhu yor i wang' Ascur. Man kulo mir 
ang'wende en e Frati. 15 Man Yehova 
Mungu gamu ng'atuca, man ekethe i 
podho mir Aden kara etim tic i ie ekure 
de. 16 Man Yehova Mungu ng'olo ni 
ng'atuca, ewacu kumae, Ku ba yen ceke 
m'i podho icopo camu kume moko calu 
iyenyo: 17 ento yen mi ng'eyong'ec mi 
gin ma ber ku gin ma rac, kud icam nyinge 
moko: kum i ceng' m'ibicamu nyinge 
moko ci e ibitho andha. 

18 Man Yehova Mungu wacu kumae, 
E ber ungo ma dhanu bed kende; abitimo 



ire jakony. 19 Man Yehova Mungu 
cwio yedi ceke m'i thim kubang'e ku- 
bang'e ku ng'om, man winyo ma kor polo 
kubang'e kubang'e; man ekelogi ba 
ng'atuca kara enen maram ebilwong'o ko- 
gi: e nying' ma tek ng'atuca lwong'o ko 
gin ceke ma kwo kubang'e kubang'e, e 
ebedo nyinge. 20 Man ng'atuca mio 
nying' ni lim ceke, man ni winyo ma kor 
polo, man ni yedi m'i thim ceke kubang'e 
kubang'e; ento ni Adamu junwang'u 
jakony ungo ire. 21 E Yehova Mungu 
ketho nindo ma pek unuro ng'atuca, e 
enindo ; man ewodho wel ng'ete acel, man 
eculo ring'o kakare: 22 man wel ng'ete, 
ma Yehova Mungu wodho kud i ng'atuca, 
etime ni dhaku, man ekele ba ng'atuca. 
23 E ng'atuca wacu kumae, Maeni cogo 
mi cogona, man ring'o mi ring'kuma: 
jubilwong'e Dhaku, kum juwodhe ku ba 
Nico. 24 Ka kumeno nico biweko won 
ku min, man ebimoko kum cege: man 
gibidoko kum acel. 25 E gin ario gibedo 
muneru, ng'atu ma nico ku dhaku pare, 
man lewic unegogi ngo. 

Dhanu Podho i Dubo 

3Nwang'u thwol riek ma sagu yedi 
mange ceke m'i thim ma Yehova 
Mungu cwio. Man ewacu ni dhaku 
kumae, Meno te, Mungu wacu kumae, 
Kud wucam kum nying' yen ceke 
m'i podho ? 2 Man dhakune wacu ni 
thwol kumae, Kum nying' yen m'i podho 
wacopo camu: 3 ento kum nying' yen ma 
ni i die podho, Mungu wacu kumae, 
Kud wucam kume moko, kadok amula de 
kud wumul kume, wumaru tho. 4 Man 
thwol uwacu ni dhakune kumae, Wubitho 
andha ngo : 5 kum Mungu ng'eyo nia i 
ceng' ma wucamu kume moko, e weng'wu 
biyabre, man wubibedo calu Mungu, ma 
wung'eyo ko gin ma ber ku gin ma rac. 
6 Man ka dhakune neno nia yen ubedo 
ber mi cemo, man nia enyayu mutoro i 
wang', man nia juketho cwiny kum yende 
kara udwok jo riek, egamu kum nying' 
yende, e ecamu; man emio ni cware bende 
ma ni karacelo kude, e ecamu. 7 E 
wang'gi yabre gin ario de, man ging'eyo 
nia gibedo muneru; e gikwoyo ith uboko, 
gitimo ni kendi igi gigi. 8 Man giwinjo 
dwand Yehova Mungu ubewotho i podho 
i kinde ma yamu mi dieceng' ukoto: man 
ng'atu ma nicone ku dhaku pare gipondo 
gigi ni wang' Yehova Mungu i kind yedhi 
mi podho. 

9 Man Yehova Mungu lwong'o ng'atu 
ma nicone, man ewacu ire kumae, Ini 

